
 కొంతమంది "పెద్దగా సమస్యలు తీరకపోయినా ఈ మాత్రం సాగిపోతున్నామంటే ఆయన చలవే" అంటుంటారు.
 
 ఈ మాత్రం సాగిపోవటానికి అయన చలవ దేనికి? ఈ మాత్రం బతుకు బతకటానికి ఎవరి అనుగ్రహమూ అక్కర్లేదు. వాటిదారిన అవి జరిగిపోతూ వుంటాయి.
 
 పోనీ వాళ్ళు సామాన్య ప్రజానీకానికి అందుబాటులో వుంటున్నారా?
 
 ప్రేమతత్వాన్ని గురించి ఇన్ని కబుర్లుచెప్పే ఈ "దేవుళ్ళు" ఎప్పుడోగాని దర్సనమివ్వరు. ఇచ్చినా వారి అంతరంగిక శిష్యులతో తప్ప ఎంతో ఆశతో, వందల మైళ్ళ దూరంనుంచీ ప్రయాసపడి వచ్చిన భక్తులతో మాట్లాడరు. క్రమశిక్షణ పేరిట అక్కడి రూల్స్ చాలా కఠినంగా వుంటాయి. డబ్బు ఖర్చుపెడితే దర్శనం కొంత సులువుగా దొరుకుతూ వుంటుంది.
 
 ఇమేజ్ సృష్టించుకోవటం... ఇదంతా దేనికి?
 
 డబ్బు సంపాదన కోసమా?
 
 కొందరు డబ్బు సంపాదించటం కోసం కొందరు కీర్తికండూతి కోసం.
 
 కొందరు గ్లామర్ సృష్టించుకోవటం కోసం.
 
 కొందరు ఓ ఉన్నతవ్యక్తిగా చలామణీ అవ్వటం కోసం.
 
 కొందరు 'తాము' నిజంగా దేవుళ్ళమే అన్న ఆత్మవంచనతో కూడిన భావనతో.
 
 ఇలా ఎన్నో కారణాలుంటాయి.
 
 మొదట... ఏదో ఓ కారణంతో మొదలై, తర్వాత అన్ని జాడ్యాలూ అలుముకుని కలగాపులగంగా తయారవుతుంది.
 
 వాళ్ళ ఉనికిని పటిష్టం చేసుకోటానికి రకరకాల ప్రయత్నాలు జరుగుతుంటాయి.
 
 వాళ్ళనేమన్నా సహించలేని వీరభక్తులు తయారవుతూ వుంటారు.
 
 ఆ వీరభక్తులు ఇతర సాదాసీదా భక్తులను శాసిస్తూ వుంటారు.
 
 సమాజంలో ఆ ధర్మానికో వర్గం, ఓ ఉనికీ, ఓ ఫాలోయింగ్, దాని నిర్వహణకు కొన్నినిధులూ... ఇలా సాగిపోతూ వుంటుంది.
 
 పాపం, భక్తులు అయోమయస్థితిలో పడి తమను తాము పోగొట్టుకుంటూ, అనుక్షణం ఆత్మవంచనకు గురవుతూ, నిరర్ధకజీవుల్లా, నిస్సహాయులైన బానిసల్లా తయారవుతుంటారు.
 
 ఒక్కోసారి నాలో ఆవేశం పెల్లుబుకుతుంటుంది.
 
 ఈ మానవదేవుళ్ళను చూస్తే ఇలా అడగాలనిపిస్తుంది.
 
 దేవుడు లేడనకుండా దేవుడు వున్నాడన్న మంచినమ్మకంతో వుండటమే ఈ మనుషులు చేసిన పాపమా?
 
 పాపం ఈ దుర్భలులు ఏ పాపం చేశారని వాళ్ళమీద ఈ దండయాత్రలు?
 
 ఏ అదృశ్యశక్తీనో నమ్ముకుంటూ....భజనలు చేసుకుంటూం పాటలు పాడుకుంటూ, పూజలు చేసుకుంటూ, హోమాలు చేసుకుంటూ వాళ్ళ దారిన వాళ్ళు బతుకుతున్నారు.
 
 మధ్యలో వున్నట్టుండి "నేనున్నాను" నాటో చొరబడి నువ్వు వాళ్ళకు ఏమీ చెయ్యక, ఏమీ చెయ్యలేక, యాదృచ్చికంగా జరిగిందానికి 'నేనే చేశాను' అని ఫోజులిస్తూ జరగని దానికి "కర్మసిద్దాంతం, భక్తిలేదు, పరివర్తన రాలేదు" అని సవాలక్ష కారణాలు చూపుతూ...
 
 నీ ఇమేజ్ కి భంగం రాకుండా,
 
 నీ చుట్టూ బానిసలను తయారుచేసుకుంటూ,
 
 నీకు లేని శక్తిని వున్నట్టు చాటుకుంటూ,
 
 మిధ్యను 'నిజం'గా భ్రమింపచేస్తున్నావే...
 
 నీకు సిగ్గనిపించటం లేదా? నీకు బాధనిపించటంలేదా?
 
 నిన్ను చూస్తే నీకసహ్యం వేయటంలేదా?
 
 నీలో ఎంత వికృతమైన కఠినత్వం?
 
 సామాన్యభక్తునిలో వుండే స్పందన కూడా నీలో లేదే...!
 
 సామాన్యభక్తునిలో వున్న ప్రేమతత్వం కూడా నీలో కనిపించటంలేదే....!
 
 ఈ ఆధ్యాత్మిక కవచంలో ఎంత రక్షణ పొందుతున్నావు?
 
 ఇంతమందిని ఇబ్బంది పెడుతున్న నిన్ను నీవు ఎలా భరిస్తున్నావు?
 
 ఇంత గౌరవం పొందుతున్నావే! దానికి నీలో ఏ అర్హతలున్నాయి చెప్పు?
 
 ఆ రాత్రి మణికుమారి నా మనసులో మెదులుతూంటే ఇన్ని ఆక్రోశాలు నాలో ప్రవహిస్తున్నాయి.
 
 ఆమె ఏమైంది? జబ్బునుంచి తప్పించుకుందా? మృత్యువు నుంచి తప్పించు కుందా?
 
 "దేవుడిలో ఐక్యమైపోయింది. దేవుడిలో ఐక్యమైపోయింది" అంటూ భక్తులు గర్వంగా విర్రవీగుతున్నారు.
 
 అయినా కర్మలు చేస్తున్నారు. తద్దినాలు పెట్టడానికి సన్నాహాలు చేస్తున్నారు.
 
 దానికీ, దీనికి సంబంధం లేదంటున్నారు.
 
 ఇక్కడెక్కడుంది మణికుమారి? అందరు మృతులలాగే నిజం చెప్పని, చెప్పలేని స్థానంలోకి వెళ్ళిపోయింది.
 
 ఎన్నటికీ తేలని నిజాలు!
 
 ఇక్కడ ఇంకో ప్రశ్న ఎదురవుతోంది. మనుషులు చాలా సమస్యల్లో చిక్కుకుని వుంటారు. ఈ కనిపించని దేవుళ్ళను కొలుస్తున్నా... చాలటంలేదు. ఊరట లభించటం లేదు. తోడు దొరకటం లేదు.
 
 దుఃఖం తీరటంలేదు.
 
 వారికి రిలీఫ్ దొరకటంలేదు.
 
 అందుకని... "ఎక్కడన్నా... ఏమన్నా చేయూత దొరుకుతుందేమోనని వెదుక్కుంటున్నాం తప్పా?"
 
 తప్పులేదు.
 
 కాని ఒక సమస్యనుంచి ఇంకో సమస్యలోకి కాలుపెట్టే విషమపరిస్థితిలో మీరు చిక్కుకోకూడదు.
 
 మీ నమ్మకం చాలా విలువైనదిగా వుండాలి. మీ నమ్మకాన్ని మీరు కించపరుచుకునే స్థాయిలోకి దిగజారకూడదు.
 
 మీకో వ్యక్తిత్వముంది. దాన్ని మీరు చంపేసుకోకూడదు. మీ వ్యక్తిత్వమే మీకు రక్ష.
 
 చాలా విషయాల్లో మీరు నిశితంగా ఆలోచించగలుగుతున్నారు. ఒక 'మాయ'లోకి అడుగుపెట్టేముందు ఒకటికి పదిసార్లు ఆలోచించే అవసరం మీకు లేదా?
 
 "సర్వస్య శరణాగతి' అంటే మీరు వినయంగా మేవే ఔన్నత్యాన్ని సమర్పించటం కాని వ్యక్తిత్వాన్ని కాదు.
 
 ఒక ధర్మాన్ని మీరు గౌరవించాలి.
 
 కాని ఆ ధర్మానికి బానిస కాకూడదు.
 
 గౌరవించటానికీ, బానిస కాకుండా వుండటానికీ గల తేడా దయుంచి అర్ధం చేసుకోండి.

 kontamandi "peddagaa samasyalu tiirakapoyinaa ee maatram saagipotunnamante aayana chalave" antuntaaru.
 
 ee maatram saagipovataaniki ayana chalava deniki? ee maatram batuku batakataaniki evari anugrahamuu akkarledu. vaatidaarina avi jarigipotu vuntaayi.
 
 ponee vaallu saamaanya prajaaneekaaniki andubaatulo vuntunnara?
 
 prematatvaanni gurinchi inni kaburlucheppe ee "devullu" eppudogaani darsanamivvaru. ichina vaari antarangika shishyulatho tappa entho aasato, vandala mailla dooramnunchii prayaasapadi vachina bhaktulatho matladaru. kramasikshana paerita akkadi rools chala kathinamgaa vuntaayi. dabbu kharchupedithe darsanam kontha suluvugaa dorukutuu vuntundi.
 
 image srushtinchukovatam... idantaa deniki?
 
 dabbu sampaadana kosama?
 
 kondaru dabbu sampaadinchatam kosam kondaru keertikanduti kosam.
 
 kondaru glamar srushtinchukovatam kosam.
 
 kondaru oo unnatavyaktigaa chalaamanii avvatam kosam.
 
 kondaru 'taamu' nijamgaa devullame anna aatmavanchanatho kuudina bhavanatho.
 
 ilaa enno kaaranaaluntaayi.
 
 modata... edho oo kaaranamtho modalai, tarvaata anni jaadyaaluu alumukuni kalagaapulagamgaa tayaaravutundi.
 
 vaalla unikini patishtam chesukotaniki rakarakaala prayatnaalu jarugutuntaayi.
 
 vallanemanna sahinchaleni veerabhaktulu tayaaravutuu vuntaaru.
 
 aa veerabhaktulu itara sadasida bhaktulanu saasistuu vuntaaru.
 
 samaajamlo aa dharmaniko vargam, oo unikee, oo phaloing, daani nirvahanaku konninidhuluu... ilaa saagipotuu vuntundi.
 
 paapam, bhaktulu ayomayasthithilo padi tamanu taamu pogottukuntu, anukshanam aatmavanchanaku guravutuu, nirardhakajeevullaa, nissahaayulaina banisalla tayaaravutuntaaru.
 
 okkosari naalo aavesam pellubukutuntundi.
 
 ee maanavadevullanu chuste ilaa adagaalanipistundi.
 
 devudu ledanakunda devudu vunnadanna manchinammakamtho vundatame ee manushulu chesina papama?
 
 paapam ee durbhalulu e paapam chesarani vaallameeda ee dandayaatralu?
 
 e adrushyasaktiino nammukuntu....bhajanalu chesukuntum paatalu paadukuntuu, poojalu chesukuntu, homalu chesukuntu vaalla daarina vaallu batukutunnaru.
 
 madhyalo vunnattundi "nenunnaanu" nato chorabadi nuvvu vaallaku emi cheyyaka, emi cheyyaleka, yaadrucchikamgaa jarigindaaniki 'nene cheshaanu' ani phojulistuu jaragani daaniki "karmasiddaantam, bhaktiledu, parivartana raledu" ani savalaksha kaaranaalu chuuputuu...
 
 nee image ki bhangam rakunda,
 
 nee chuttu baanisalanu tayaaruchesukuntu,
 
 neeku laeni saktini vunnattu chaatukuntuu,
 
 midhyanu 'nijam'gaa bhramimpachestunnave...
 
 neeku sigganipinchatam leda? neeku badhanipinchatamleda?
 
 ninnu chuste neekasahyam veyatamleda?
 
 neelo entha vikrutamaina kathinatvam?
 
 saamaanyabhaktunilo vunde spandana kuudaa neelo lede...!
 
 saamaanyabhaktunilo vunna prematatvam kuudaa neelo kanipinchatamlede....!
 
 ee aadhyaatmika kavachamlo entha rakshana pondutunnavu?
 
 intamandini ibbandi pedutunna ninnu neevu ela bharistunnavu?
 
 inta gowravam pondutunnave! daaniki neelo e arhatalunnaayi cheppu?
 
 aa raatri manikumari naa manasulo medulutunte inni aakrosaalu naalo pravahistunnaayi.
 
 aame emaindi? jabbununchi tappinchukundaa? mrutyuvu nunchi tappinchu kunda?
 
 "devudilo aikyamaipoyindi. devudilo aikyamaipoyindi" antuu bhaktulu garvamgaa virraveegutunnaaru.
 
 aina karmalu chestunnaru. taddinaalu pettadaaniki sannaahaalu chestunnaru.
 
 daanikee, deeniki sambandham ledantunnaru.
 
 ikkadekkadundi manikumari? andaru mrutulalaage nijam cheppani, cheppaleni sthaanamloki vellipoyindi.
 
 ennatikee telani nijaalu!
 
 ikkada inko prasna eduravutondi. manushulu chala samasyallo chikkukuni vuntaaru. ee kanipinchani devullanu kolustunna... chalatamledu. oorata labhinchatam ledu. thodu dorakatam ledu.
 
 dukkham teeratamledu.
 
 vaariki releaf dorakatamledu.
 
 andukani... "ekkadanna... emanna cheyuta dorukutundemonani vedukkuntunnam tappa?"
 
 tappuledu.
 
 kaani oka samasyanunchi inko samasyaloki kalupette vishamaparisthithilo meeru chikkukokudadu.
 
 mee nammakam chala viluvainadigaa vundaali. mee nammakaanni meeru kinchaparuchukune sthaayiloki digajaarakudadu.
 
 meeko vyaktitvamundi. daanni meeru champesukokudadu. mee vyaktitvame meeku raksha.
 
 chala vishayaallo meeru nisitamgaa aalochinchagalugutunnara. oka 'maaya'loki adugupettemundu okatiki padisaarlu aalochinche avasaram meeku leda?
 
 "sarvasya saranaagati' ante meeru vinayamgaa meve aunnatyaanni samarpinchatam kaani vyaktitvaanni kaadu.
 
 oka dharmanni meeru gowravinchaali.
 
 kaani aa dharmaniki banisa kaakuudadu.
 
 gouravinchataanikii, banisa kakunda vundataanikii gala teda dayunchi ardham chesukondi.